bavarian-nlp/barwiki-20250901 huggingface dataset:
Christus am Wienerberg

De Salvatorianerkirche zu den heiligen Aposteln is a remisch-katholische Kiach'n im 10. Weana Beziak Favoritn (Beziaksteu Inzersdorf-Stadt) und gleichzeitich de Pfoakiach'n von da Pfoa Christus am Wienerberg. Se steht aum Salvatorianerplåtz 1.
Im Voiksmund wiad de Kiach'n aa heit no "Salvatorianakiach'n" oda "Apost'lkiach'n" g'hass'n.
G'schicht'.
De Salvatoriana, de wo scho seit 1892 in Favoritn tätich woa'n, woit'n a große Kiach'n aun da Laxenburger Stråß'n bau'n. Z'eascht amoi is a klans Klosta mt ana Notkiach' n hig'stöit wua'n. Da Grundstaa is in da Auwes'nheit vom daumålich'n Weana Buagamasta Karl Lueger g'legt wua'n, de Weih' woa'r aum 14. Juli 1901. Weu owa da vuag'sechane große Kiach'nbau net g'måcht håt wea'n kenna, is da Salvatorianerplåtz vuan aun da Laxenburger Stråß',n freiblieb'n und wiad heit öis Parkplåtz vawend't. 1907 is de Notkiach'n duach Zuabaut'n vagressat wua'n und 1937 woa de Eahebung zua Pfoakiach'n. Zua dera Zeit is a klana Glock'ntuam dazuakumma. Aum 1. Septemba 2015 san de Pfoa'n Salvator am Wienerfeld und Franz von Sales dazuag'schlåg'n wua'n. Seithea ist de Salvatorianerkiach'n de Pfoakiach'n von da Pfoa Christus am Wienerberg.
Nåch da Auflösung von da Pfoa Maria vom Berge Karmel mit 1. Jänna 2015 is de duatiche Pfoagemeinde saumt'n Pfoagebiet zu Christus an Wienerberg dazuakumma.
Da Kiach'nbau.
De Kiach'n steht aun da Ostseit'n vom Salvatorianerplåtz, nåch Westen schliaß'n si zwaa Queatrakt' au. Olle Eigäng' hau'm spitzgiebliche Umrauhmungan und romanesiarate Säui'n. De Hoiztüa'n san mit Schmiedeis'n beschlåg'n. Aum Kiach'nbau san hoche Rundbog'nfensta zum sehg'n.
Des Innare is a flåchdeckta Raum, mit da hoizanan Org'lempore im Süden. In da Mitt'n von da Westseit'n hängt des Åltoabüid mit'n "Letzt'n Åbendmåhl". Aun da Nordseit'n is a groß's Textübüid mit da "Aussendung von de Apost'ln". Daunn is no a Ölbüid "Heiligstes Herz Jesu" aus'n 19. Joahrhundat, a stanane Büst'n vom "Hl. Antonius von Padua" und a Bronzefigua von da"Schmerzensmaria".
im Netz.
Rubrik (Liturgie)

Da Begriff Rubrikn leit' se vom lateinischn Woat: ""‚ "roud", ob und bezeichnt in de liturgischn Biacha Onweisunga fia de Liturgie. Zu bessan Untascheidung vo de liturgischn Gebete und Texte und zua Heavoahebung san diese in rouda Foab gschriem oda druckt.
As Gebiet vo da Liturgiewissnschoft, des se mid Rubrikn bscheftigt, nennt ma: "Rubrizistik" oda "Zeremonienlehre".
Rubrik is außadem a oide Bezeichnung fiara Iwaschrift, de in rouda Schrift gschriem worn is. Emso wean de in roud gschriemna Ofongsbuachstobm vo middloitalichn Hondschriftn ois Rubrikn bezeichnt. Se diena zum Schmuck und zua Gliedarung vom Text (schau: Rubriziarung).
Obweatnd werd de foamoijistische, af's gnaueste ausgrichte Befoigung vo de liturgischn Rubrikn aa "Rubrizismus" gnennt.
Laaerbergbad

Des Laaerbergbad is ia städtisch's Summabåd aum Laaer Berg im 10. Weana Beziak Favoritn. Neb'n dem Båd steht de Gradner-Kapelle.
Baug'schicht'.
Des Laaerbergbad is zwisch'n 1957 und 1959 auf an rund 6 ha groß'n Grundstückl aum Südhaung vom Laaerberg baut wua'n. De Baam auf'n Bauplåtz, meist'ns Fährabaam – bis zu 25 Jahrln oid und 6 m hoch – san auf neiche Plätz vasetzt wua'n.
Es gibt a 50 m laung's und 15 m brad's Spuatbeck'n mit ana Tiaf'n von 5,1 m und a 65 m laung's Wöinbåd. De 40 m launge Wåssarutsch'n is inzwisch'n z'weg'n iahn Oita demontiat wua'n), dafüa gibt's aum Kindabeck'n a lustiche Elefaunt'nrutsch'n. Des Spuatbeck'n is füa Spuatvaraunstoitungan eig'richt, håt rundumadum Sitz- und Stehplätz' füa rund 1.350 Zuaschaua und kaunn geg'nüwa vom Bådebetrieb ohg'speat wea'n.
Bei Oawatssunfäll' beim Bau san zwa Peasaunen ums Leb'n kumma.
Woahzeich'n vo dem Båd woa da 20 m hoche Wåssatuam, dea wo ois wia'r a Uhrtuam ausg'schaut håt. Tatsächli san då drin rund 100.000 l Wåssa füa de Schwimmbeck'n g'speichat und vuag'wäamt wua'n. Z'weg'n sein schlecht'n Bauzuastaund und weul a Saniarung z'teia g'wes'n warat, is a 1998 ohg'riss'n wua'n. Des Laaerbergbad håt a Wåssaaufbereitungsanlage, damit des Bådwåssa Badewasser saunba g'måcht wea'n kau, damits daunn auf de Wies'n ausg'spritzt wiad.
1998 woa des Laaerbergbad mit 170.000 Besuchern des aum dritthäufichst'n b'suachte städtische Summabåd nåch'n Gänsehäufel aun da Oid'n Donau ind in Schåfbergbåd im Weanawoid.
Rothneusiedl

Rothneusiedl woa bis 1938 a söibständiche Gemeinde in Niedaöstareich und is heit a Beziaksteu vom 10. Weana Beziak Favoritn. Rothneusiedl håt a Fläch'n von 189,91 ha und rund 700 Eihwohna (2001).
Låge und G'schicht'.
Rothneusiedl liegt südlich vom Liesingbach und vom Laaer Berg. Im Westen liegt da Favoritna Bezaksteu Inzersdorf-Stadt, von dem a Teu scho nåch Liesing g'höat und im Osten Oberlaa. Im Süden grenzt Rothneusiedl aun de niedaröstarreichische Gemeinde Hennersdorf.
Rothneusiedl is vamutlich im 9. Joahrhundat entstaund'n, wia'r a Menge neuche Siedla nåch dera Vöikawaunarung in de Geg'nd kumma san. Zum eascht'n Moi steht da Nauman in ana Uakund von 1301 ois "Newsidel". Des „Roth“ im Nauman staummt meglichaweis von da rot'n Ead'n im Duaf.
Auf'n "Sandgrubenfeld" zwisch'n Rothneusiedl und Hennersdorf steht de barocke Fieberkapelle Rothneusiedl. Da oide Haschahof im Westen von da Himberger Stråß'n erinnat aun de heit no wichtiche Laundwiatschåft in dera Geg'nd.
Um de Mitte vom 19. Joahrhundat håt ma mit'n Åbbau von Lahm bei Rothneusiedl aug'faungt und damit is a Ziaglfabrikateaun entstaund'n. Des Motiv vom Rothneusiedla Wåpp'n zagt drum an rot'n Ringof'n zum Ziaglbrenna mit an sübanan Båchlauf ois Zeich'n füa de Ziaglprodukteaun und füa de Liesing.
1938 is nåch'n Auschluss von Östarreich aun's Dritte Reich Wean zu Groß-Wean vagrößat wua'n, dabei is aa Rothneusiedl eigemeindet wua'n. Nåch'n End vom Zwei'n Wödkriag is des daunn seit 1954 so blieb'n.
Im Joahr 1783 håt Rothneusiedl 120 Eiwohn, im Joahr 1869 246 Eihwohna, im Joahr 1910 553 Eihwohna und im Joahr 1961 579 Eiwohn g'håbt.
De Kiach'n von Rothneusiedl is a Filialkiach'n von da Pfoakiach'n Oberlaa.
Öffentlicha Vakeah.
2012 is beschloss'n wua'n, de U-Bauhnlinie U1 net nåch Rohnneusiedl sundan zua Therme Wean zum füah'n. Olladings is bei da Stateaun Alaudagåss'n a spädare Valängarung nåch Rothneisiedl scho mit eiplant wua'n. Seit 2. Septemba 2017 gibt's de neiche Endstöi bei da Therme Wean.
Nikolaihof

Da Nikolaihof in Mautern in da Wachau iss ötaste Weingut vo Östareich. Um 1000 n. Chr. iss duatn da Bischofssitz gwen, sogoa de easchte Urkundn vom Weana Steffl iss duatn untazoachnad wurdn. Daunn hod ma an Vawoitungshouf und an Wirtschaftshouf draus gmochd. Da Nikolaihof woa aa s easchte Bio-Weinguad vo Östareich.
Fuchsleitengraben

Da Fuchsleitengraben bei Mautern is a Grobm, wo da geologische Lehrpfod "Natur &amp; Stoa" durchfiaht. Mia genga vo Mautern de Weinbergstroßn hoch und kemma daun zwischen Lössterassn, Weingärtn und Nußbama in Grobm eini. Vorher is a oida Stoabruch mit ana beeindruckendn Lösswaund. Da Grobm zaht si daun rechts auffe, mia fuign an schmoin Pfad flankiert vo Hollenburger Konglomeratwändn. Schliaßli wean de Wänd wieda niadriga, es wiad wieda liacht und mia sehn a wöönfeamiges Liegebaunkl, des warat wos fian Summa zum Rostn, wauns ned so feicht is wia jez. Nun is neama weid zum Weißn Kreiz, wosd owesiaxd zua Donau und durch Eichenwoid gehma daun zum Rodn Kreiz. Damemd hams a Nützlingshotöö baut, wo de Biena lem kinna. Mit an schen Blick auf Göttweig moch ma uns aufn Ruckweg links owa auf Baumgarten und daun zruck noch Mautern. Wer no ned gnua khobt hod, kaun no in Zellergraben drauhänga.
Zellergraben

Da Zellergraben is a Grobn - fosd scho a Schlucht - nächst Furth bei Göttweig. In Furth gehma eascht in Kellergraben hoch, nochha kimmt da Zellergraben (des is a bisl lustig, ned vawirrn lossn!). Duachn Grobn fiaht da Themenweg "Löss &amp; Wein" und da Wöterbesteig Wachau. Des Bsundare aun dem Grobm is, dass de bis 12 m hochn Föswänd eigentli koa Föswänd san, sundan aus knetbarem Löss bstehn. Do haum si eh scho a boa Leit mit ehna Kunstwerk vaehwign miassn. Des glaubts goa ned, dass des hoit, des is jo fosd senkrecht stehenda Gatsch. Nocha kemma zua an Obzweiga, links geht wieda zruck ois Rundweg noch Furth, des gehma aum Hoamweg. Grod weida fiaht da Weg laungsaum aussa und duach Weingärtn, im Lössbodn woxd da Griane Veltlina aum besten, bis ma unsa Zü erreicht haum - des Zellerkreuz. Waun ma no weida gehn, kemma duathi wo ma vorha woan, inn Fuchsleitengraben.
WIG 74

De Wiener Internationale Gartenschau 1974, kuaz WIG 74 woa'r a Goat'nschau auf'n Laaer Berg im 10. Weana Beziak Favoritn, duat wo jetzt'n da Kurpark Oberlaa os.
De WIG 74.
Nåch'n Eafiog von da WIG 64 im Donaupark in da Donaustod is no a zweite Ausstöllung plant wua'n, und zwoa in Favoritn aum Laaer Berg. Des ehemåliche Ziaglareigelände aum Südosthang woa daumois teuweis a Mistplåtz,teuweis a Natuaschutzgebiet. Des håt de Meglichkeit geb'n, doda a neuche Parkaulåg' zum måch'n. Im Zusaummanhaung damit is de Therme Wien ausbaut wua'n.
De WIG 74 is aum 18. April 1974 eaöffnet und aum 14. Oktoba 1974 wiedarum g'schloss' wua'nn. Se woa mit 2,6 Mülleaunan Besucha a großa Publekumseafoig, waunn's aa etliche kritische Stimman z'weg'n ana Göidvaschwendung geb'n håt. Da Bundeskanzla Bruno Kreisky dageg'n håt de Aulåg a „"Schönbrunn des 20. Jahrhunderts"“ g'hass'n.
De Aschienanbauhn „Transrapid“håt si net rentiat und is nåch aniche Jahrln wiedarum ohg'riss'n wua'n. Ende 1974 is des Areal von da Goat'nschau daunn in den Kurpark Oberlaa umbaut wua'n, de wo beim Publekum unhamli beliabt is.
Da Kurpark Oberlaa.
Da Nåchfoiga von da WIG 74 woa da Kurpark Oberlaa mit ana Fläch'n von rund 860.000 m². Ea is in vaschiedane Bereiche aufteuit:
Powiat Zamojski

Da Powiat Zamojski is a Powiat (Landkroas) in da ischn Woiwodschaft Lublin. Da Kroas hod a Fläch vo 1872,27 km², af dena 109.697 Eihwohna lem (Stond: 30. Juni 2008).
Gmoana.
Da Powiat umfosst 15 Gmina, dovo drei Stod- und Landgmoana und zwejf Landgmoana.
Reuth unta Neuhaus

Reuth unta Neuhaus (amtli: Reuth unter Neuhaus, kuaz: Reuth u. N.) is a Gmoatei vo da Gmoa Ettenstatt im middlfränkischn Landkroas Weißenburg-Gunzenhausen mid uma 100 Eihwohna.
Geografie.
Reuth liegt sidli vo da Stootsstroß 2389 zwischn Ettenstatt und Laibstadt. Duach'n Ort fiaht de Kroasstroß WUG 18.
Greßane Orte in da Umgebung san noch Pleinfeld, Ellingen und Weißenburg. Uma 100 Meta sidestli vom Ort befindt se im Woidgebiet "Am Zwiefelbrunna" de Quej vom Engelbach, dea duach'n Ort fliaßt und a linka Zuafluss vom Felchbach is. Ettenstatt liegt uma 2,5 Kilometa in sidwestlicha Richtung. Es gibt an weitan Ort innahoib vom Landkroas Weißenburg-Gunzenhausen mid gleichm Nama: Reuth am Wald, Ortstei vo da unweit glengna Gmoa Raitenbuch.
Gschicht.
Da Nama "Reuth" und de Olog vom Ort ois Haufndoaf mid Blockflua genga af a Rodung zruck, de im 12. bis 13. Joarhundad on diesa Stej existiat hod, spada is zum Ortsnama da Zuasotz „unta Neuhaus“ dazua kemma. De Buag Neuhaus, vo dea se da Zuasotz obleitt, woa 584 Joar long duachgehnd im Bsitz vom Adlsgschlecht vo de Schenkn vo Geyern, de Mitglieda im Fränkischn Rittakroas woan.
Bis zua Gmoagebietsrefoam woa Reuth unta Neuhaus a eingständige Gmoa, bevoa sa se am 1. Jenna 1973 da Gmoa Ettenstatt ogschlossn hod.
Kiach St. Marien.
1480 hod Reuth a Kapej, de zua Pforrei Ettenstatt und domid zum Bistum Eichstätt ghead hod. In diesa Zeid is vamutli aa da Grundstoa vo da heitign evangelisch-lutherischn Kiach St. Marien glegt worn. De ois Baudenkmoi kennzeichnte Kiach umfosst unta ondam a spätgotischs Sakramentshaisal vo 1500 mid ana Marien-Madonna und Jesuskind. Erneiarung vom Longhaus hobm unta da Leitung vom Traugott Friedrich Schuchart 1748 stottgfundn mid Vaendarunga uma 1840. Da 1480 eabaute und 1748 in ochteckiga Foam afgstockte Kiachtuam werd vo oam Spitzhejm krönt. An Chor iwasponnt a Kreizgwejbe. De barocke Konzl is vo 1675.
Buag Neuhaus.
Im Middloita hod Reuth unta Neuhaus a kloane Buag im Woid knopp oan Kilometea sidli vom Ort beheabeagt, de aa Neuhaus gnennt worn is.
As „Neuhaus“ is heit nua no ois Buagstoi eahoitn, dea ois Bodndenkmoi ausgwiesn is. Iwa de Oat vo da Buag Neuhaus und de Zeid iahra Erbauung is nix ned bekonnt.
Inzersdorf-Stadt

Inzersdorf-Stadt is a Beziaksteu vom 10. Weana Beziak Favoritn und reicht in 12. (Meidling) und 23. Beziak (Liesing) ume. Da Nauman "Inzersdorf-Stadt" vaweist auf de historische Zuag'hörichkeit zua friacha söibständich'n Gemeinde Inzersdorf in Niedaöstarreich und is ois Bezeichnung füa den Teu von Favoritn wenich in Vawendung. Da Kean vom historisch'n Inzersdorf is seit 1954 a Teu von Liesing.
Inzersdorf-Stadt håt rund 60.000 Eihwohna (2001).
Låge und G'schicht'.
Inzersdorf-Stadt grenzt im Norden aun den Beziaksteu Favoriten, im Osten aun Oberlaa, im Süden aun Liesing und im Westen aun Meidling.
Im Zentrum von Inzersdorf-Stadt liegt des Erholungsgebiet aum Wienerberg. Im Osten san de Siedlung Wienerfeld und de "Per-Albin-Hansson-Siedlung Nord" und "West". De Hansson-Siedlung Ost liegt scho in Oberlaa. Im "Business Park Vienna" gibts den Vienna Twin Tower.
Seit joahrhundat wo Inzersforf-Stadt a Bestaundteu von Inzersdorf in Niedaöstareich. Scho 1874, bei da Gründung vom 10. Beziak Favoritn,is a ein klana Teu von Inzersdorf rund um de heutiche Antonskiach'n båch Wean kumma, 1892, bei da Eaweitarung von Favoritn nåch daunn de übriche. Da Naumansteu „Stadt“ vaweist auf de Zuag'hörichkeit zu Wean, necht auf de (daumois no goa net vuahaundane) städtische Strukta von dem Gebiez.
Damit san füa Inzersdorf de meist'n Bewohna und aa wichtichte Wiatschåft betrieb' valuan gaunga, wia zum Beispüi de Woenerberger Ziaglweak. A Vasuach, von Wean dafüa entschädicht zum wea'n, is eascht 1932 duach a klaane Grenzkorrektua ealedicht wua'n. 
Intaressante Objekt'n.
Da historische Wåssatuam aum Wienerberg is aum End vom 19. Joahrhundat baut wua'n. In Inzersdorf-Stadt san aussadem aniche denkmoig'schützte Kiach'nbaut'n: de Königin des Friedens, de Maria vom Berge Karmel, de Salvator am Wienerfeld, de Salvatorianerkiach'n und de evangelische Thomaskiach'n aum Holeyplåtz; aun profane Wohnhäusa g'hean da Jean-Jaurès-Hof, da Quarinhof und da Pernerstorferhof dazua.
Des oide Schuihaus aun da Triesterstråß'n wo füa de ORF-Kultserie MA 2412 de Auss'nkuliss'n ois Magestratsaumt.
Erholungsgebiet Wienerberg

Des Erholungsgebiet Wienerberg in Wean is a große Greanfläch'n auf an ehemålich'n Ziaglareiareal aum südlich'n Haung vom Wienerberg. Es liegt im 10. Beziak Favoritn (Beziaksteu Inzersdorf-Stadt), zwisch'n da Triester Stråß'n im Westen, da Raxstråß'n im Norden, da Neilreichgåss'n im Osten und da Otto-Probst-Stråß'n im Süden.
Åb 1955 håt de Stådtvawoitung etliche Fläch'n eawuab'n, damit da Woid- und Wies'ngüat'l rund um Wean vagressat wea'n kau. 1967 haum's daunn de 120 ha große ehemåliche Mülldeponie kauft, von 1983 bis 1995 is'in des Eaholungsgebiet umg'waund'lt wua'n, des wo's heit' is.
Aum End' von de 1980z'ga Jahrln is daunn draus a natuarnåh g'stoitate Woid-, Wies'n- und Teichlaundschåft wua'n, off'n zuagängli füa's Publekum, des wås seithea mit dem Aungebot hochz'fried'n is. Zwoa 
r is rundunmadum kräfti baut wua'n owa daduach san imma meah Leit in ana kuaz'n Gehdistanz zum Eaholungsggebiet g'ruckt. Duat'n gibt's a laung's Wegnetz, aniche klane und an groß'n Teich (in Wienerberg-Teich), Spüiplätz', Liegewies'n, in Biagåsthof "Chadim", a Hundewies'n und Radlweg'. Da große Teich is ois Schwimm- und Fischarei-Wåssa zum benutz'n, etliche klaane Teich' san Fischareirevia wua'n.
Münchner Volkssänger-Bühne

De Münchner Volkssänger-Bühne e.V. ("kurz: MVB") is a Münchner Amateurtheater. Hauptsächli wern Klassiker im neichn Gwandl und in boarischer Mundoart gspuit, damid d'Münchner Volkssänger aa gwieß ned vagessn wern. Mittlerweu san’s bekaunnt wia a bunta Hund und des weid iwa de Ortsgrenzn naus. Eanane Zuaschaua kemman aus gaunz Bayern, Östareich und sogar a aus da Schweiz augroast.
Jean-Jaurès-Hof

Da Jean-Jaurès-Hof is a Gemeindebau im 10. Weana Beziak Favoritn (Beziaksteu Inzersdorf-Stadt). Ea liegt auf da Hech'n vom Wienerberg, genau g'numma'n auf'n Boschberg, aun da Eck'n Neilreichgåss'n und Raxstråß'n. Baut is a in de Joahr 1925 bis 1926 wua'n. Naumensgewa is da französesche sozealistische Politika Jean Jaurès, dea wo kuaz vua'm Ausbruch vom Eascht'n Wödkriag umbråcht wua'n is.
Auf an unvabaut'n Plåtz in da Näch'n von Schrewagoat'nsiedlungan is de Aulåg' zwisch'n Neilreichgåss'n, Raxstråß'n, Rudolfshügelgåss'n und Migerkastråß'n baut wua'n. Dea Bau håt 389 Wauhnungan. In da Mitt'n vom Bau wiad a duach an Queatrakt teut und håt drum zwaa gleich große grean aupflaunzte Innenhöf'. In an von de Höf' is a Kindahoat untabråcht. De uasprünglich vuahaundanan zwaa G'schäft'n, des Gåsthaus und de zenträule Wåschkuchl gibt's nimma.
De zwaa Eigäng' in de Neilreichgåss'n und de Rudolfshügelgåss'n san monumenteu ausbaut mit rundbogiche Duachfoaht'n und Tonnengewöb'. Dazua gibt's aa no schmiedeisane Gitta und Vuadächa in de Eigäng' und in de Stiag'naufgäng'. Zwisch'n 1991 und 1995 is da Jean-Jaurès-Hof saniat und da Spüiplåtz instaund g'setzt wua'n.
Universitet Paris-Nanterre

De Universitet Paris Ouest Nanterre La Défense oda Universitet Paris X is 1964 grindt worn, um de Sorbonne zu entlostn. Iah weitlaifigs Uni-Glände liegt zwoa Kilometa vo La Défense und fimf Kilometa vo da Stodtmiddn vo Paris entfeant. Es is mid 27 Hektar da zwoatgreßte Campus vo Frankreich noch dem vo da Universitet Nantes.
De Universitet hod heit 35.000 Studentn. Iah is de Speziobibliothek zua Gschicht vom 20. Joarhundad, de Bibliothèque de documentation internationale contemporaine (BDIC), ogliedat.
Houchschuilehra.
schau
Quarinhof

Da Quarinhof is a Gemeindebau im 10. Weana Beziak Favoritn (Beziaksteu Inzersdorf-Stadt). Ea befind't si in da Quaringåss'n 16 und steht unta Denkmoischutz. Baut is a in da Zeid von 1924 bis 1925 aun da Stöi von an oid'n Gründazeit-Wauhnhaus wua'n.
Beschreiwung.
De Aulåg' håt 124 Wauhnungen und is a dreiseiticha Blockbau rund um an Innanhof. B'sundas auf de Kindafreindlichkeit is bei da Planung Weat g'legt wua'n, wås aa de Naumasgebung nåch dem Oazt Joseph von Quarin zagt, dea wo des easchte Weana Findelhaus gründ't håt. De Südseit'n mit da Eifoaht in de Quaringåss'n is off'n, damit da Hof imma g'nua Liacht kriagt. Duat'n is a Kindagoat'n mit Reliefs aun da gåss'n- und hofseitich'n Fassad', de wo vaschiedane Motiv' aus da Kindheit doastöi'n.
De gaunze Sock'l is rundumadum mit Sichtziag'ln vakleidet und des Stockweak üwa da Eifoaht mit'n Kindagoat'n zagt dunk'l glasiate Klinkaziag'ln. De betaunte Vawendung von Sichtziag'ln zagt den Zusaummanhaung mit de Ziag'lweak aum Wienerberg. De uasprüngli vuahaundanan Brunnenfiga'n im Innenhof exestia'n nimma.
Margorabbia

De Margorabbia is a uma 19 km longa Nebmfluss vo da Tresa in da Provinz Varese in da Lombardei, Italien. De Margorabbia entspringt nohe Valganna. Donoch buidt de Margorabbia a Onzoi kloana Seen, drunta'n Lago di Ganna und'n Lago di Ghirla. In da Näh vo Cunardo fliaßt da Fluss bis noch Ferrera di Varese untairdisch duach de Höhjn "Pont Niv", "Antro dei Morti", "Grotte di Villa Radaelli" und "Grotte del Traforo".
De Margorabbia bsitzt a Vuizoih vo Nebmfliss. De greßtn san vo links de "Rancina" und de "Gesone" und vo rechts de "Boggione", "Lisascora" und de "Grantorella".
Cunardo

Cunardo is a noaditalienische Gmoa ("comune") mid Eihwohna (Stond: ) in da Provinz Varese in da Lombardei.
Geografie.
De Gmoa liegt uma 13,5 Kilometa noadnoadwestli vo Varese om "Margorabbia", dea in de Olona mindt. De umfosst de Fraktiona: "Camartino", "Fornaci" und "Riano".
Nochboagmoana san: Bedero Valcuvia, Cugliate-Fabiasco, Ferrera di Varese, Grantola, Masciago Primo und Valganna.
Gschicht.
In da langobardischn Zeid is uma 900 n. Kr. om "Monte Castelvecchio" a Siedlung.
Friaha hod Cunardo zum Lehen "Valtravaglia" ghead, des schliaßli 1438 on an Mailända Herzog Filippo Maria Visconti gfoin is. 1583 is de Famij "Marliani" Heascha iwa des Gebiet worn.
Bedero Valcuvia

Bedero Valcuvia is a Gmoa mid Eihwohna (Stond: ) in da Provinz Varese in da Lombardei in Italien und umfosst de Fraktiona: "Boarezzo", "Ganna", "Ghirla" und "Mondonico".
Geografie.
De Gmoa liegt uma 10 km neadli vo da Stod Varese am Fuaß vom "Monte Scerrè".
De Nochboagmoana san Brinzio, Cunardo, Masciago Primo, Rancio Valcuvia und Valganna.
Pernerstorferhof

Da Pernerstorferhof is a Gemeindebau im 10. Weana Beziak Favoritn (Beziaksteu Inzersdorf-Stadt). Ea befind't si in da Troststråß'n 68-70 und is nåch'n Engelbert Pernerstorfer, an von de Begründa von da östarreichisch'n Sozeäudemokratie, benaunnt.
Beschreiwung.
De Aulåg is von 1924 bis 1926 aun dera bis zu dea Zeit no hauptsächlich unvabaut'n Troststråß'n bei da Endstateaun von da Tramwaylinie 66 baut wua'n. Ea is typisch füa de daumoilich'n Wauhnheisa im Bauprogramm von da Gemeinde Wean. Aniche scho duat'n stehate Heisa in da Herzgåss'n san in des Projekt integriat wua'n.
Da Pernerstorferhof liegt zwisch'n da Troststråß'n im Süden, da Neilreichgåss'n im Westen, da Hardtmuthgåss'n im Norden und da Herzgåss'n im Osten. Ea is a Blockraundvabauung um an Innanhof und håt 431 Wauhnungan auf 26 Stiag'n. Da Innanhof wiad duach an Innanflügel in drei Goat'nhöf' aufteut, de wo untaranaunda duach üwabaute Duachfoaht'n vabund'n san.
De Fassad is mit Eaka, Balkaun' und Giewen gestoitet. Im mittla'n Bauteu aun da Troststråß'n is de Rundbog'n-Eifoaht. De hintare Fassad in da Hardtmuthgåss'n is vü afåcha gestoitet.
Im Innanhof is a Kindaspüilplåtz mit ana Brunnanfigua "Zuflucht", de wo a Muada mit zwaa Kinda doastöit.
1953 is de Aulåg duach Dåchausbaut'n um 30 Wauhnungan ausbaut wua'n. Daumois håt ma üwa da Eifoaht a Sgraffito mit ana Doastöllung von Ziag'loawata aubråcht.
Cembratal

Das Cembratal (ital.: "Val di Cembra", deitsch: "Zimmerstal") liegt im Trentino in Italien. Duach's Toi fliaßt da Avisio ("Laifserbach").
Des vom Weinbau prägte Zimmerstal werd im Westn vom Etschtoi bei Lavis ("Laifs"), im Sidn vom untan Fersental, im Ostn vo da Houchebene vo Piné ("Pineid") begrenzt. Ob Castello di Fiemme ("Kastell im Fleimstal") werd des vom Avisio duachflossna Toi Fleimstal gnennt. Im Zimmerstal gibt's 11 Gmoana. Haptort is Cembra ("Zimmers"). Weitare Orte san: Faver ("Fafer"), Grumes ("Grumeis"), Grauno ("Graun"), Capriana ("Kaferlan"), Lisignago ("Lissenach"), Valfloriana ("Welschflörian"), Valda ("Wald im Zimmerstal"), Sover ("Sofer") und Segonzano ("Segunzan"). Organisatorisch hod's Cembratal bis zua Refoam vo da zwoatn Vawoitungsebne zua Beziaksgmoaschof Valle dell’Adige ghead; seit 2006 buidt's Cembratal a eigne Toigmoaschoft.
Sengswert san de Erdpyramiden vo Segonzano. 
Im Zimmerstal eareicht de Rebsorte Müller-Thurgau ihrn hechstn Vabroatungsgrad in gonz Italien.
Lavis

Lavis (ausgsprochn: "Lavìs"; dt., vaoitt: "Laifs", aa: "Nevis") is a italienische Gmoa mid Eihwohna (Stond: ), am Avisio im Trentino in Italien, neadli vo Trient.
Fraktiona san: Pressano, Sorni und Nave San Felice ("Sankt Felix").
Nochboagmoana san: Giovo, San Michele all’Adige, Nave San Rocco, Zambana, Trient und Terlago.
Vakeah.
Ende 1913 is a plante (uma 13 km longe, ned ausgfiahte) Lokoiboh in's estli glengne Cembraois "stootsgarantiate" Linie eaochtt.
Ben Nevis (Autor)

Ben Nevis is a Pseudonym fia an deitschsprochign Schriftstella, dea untea diesm Nama fia de Serien Die drei ??? und Die drei ??? Kids schreibt. De Identität vo da Person, de se hinta'm Pseudonym vabiagt, werd vom Autor und Valog ned bekonnt gebm. Es soi se dobei um an Journalistn aus'm Rhein-Main-Gebiet hondln.
Dorsiventral

Da Fochausdruck dorsiventral, substantiviat Dorsiventralitet, (dt.: Dorsiventralität, : ‚Rickn‘, : ‚Bauch‘) bschreibt de Oat vo da Symmetrie vo Lebewesn oda Teijn dovo. Diese san donn dorsiventral, wenn se nua a oanzige Symmetrieachs bsitzn, de se in zwoa spiaglbuidliche Hejftn teijt. De Owa- und Untaseit (oda Rickn bzw. Bauch) san higeng untaschiedli baut.
Vo Dorsiventralitet spricht ma haptsächli bei Viecha. Bei Pflanzna (insbsondare Bliah) is dogeng da onsunstn gleichbedeitnde Begriff zygomorph oda (bei Bladdln bifazial gebraichlicha.